Rassie kuier by Boishaai | Netwerk24
Rassie kuier by Boishaai
Rassie Erasmus, die rugbyafrigter van die Springbok-rugbyspan wat verlede jaar alle verwagtinge oortref het deur die Wêreldbekertoernooi te wen, was verlede week eregas by ’n droogtehulpgeldinsamelings­geleentheid wat Hoër Jongenskool (HJS) Paarl aangebied het. ’n Stampvol Paarl-stadsaal met 260 gaste het Woensdag 5 Februarie gehoor hoe Rassie die skoolhoof, Derek Swart, se vrae beantwoord. Die gaste kon ook vrae aanstuur na ’n sentrale SMS-lyn en Rassie moes antwoorde verskaf op ernstige vrae soos: “Wat behels jou nuwe rol in SA rugby?” Ander vrae soos “sal jy rugbyspe­lers toelaat om eendag by jou dogters te kuier?” het die gehoor laat lag. Swart het ook ’n geraamde eerstespantrui van HJS aan Rassie oorhandig. Die geleentheid was ook ten bate van HJS se komende rugbytoer na Ierland. Foto: EJ Langer